cyanic-selkie/wikianc huggingface dataset:
திலிஸ் குணரத்ன
திலிஸ் குணரத்ன (Dilesh Gunaratne), இலங்கை கொழும்புப் பிரதேச அணியின் துடுப்பாட்டக்காரர். இவர் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். இவர் 2009-10 பருவ ஆண்டுகளில், இலங்கை கொழும்பு விளையாட்டுக்கழக அணி உறுப்பினராக பங்குகொண்டார்.
வெளி இணைப்பு
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள் பகுப்பு:1989 பிறப்புகள்
புதிய வானம் (நூல்)
புதிய வானம் இந்தியாவின் வடகிழக்கு மாநிலமான அருணாசலப்பிரதேசத்தை மையப்படுத்தி எழுத்தாளர் வாஸந்தி எழுதியுள்ள புதினமாகும்.
நூலின் உள்ளடக்கம்
அருணாசலப் பிரதேச எல்லைக்குள் நுழையும் கதைநாயகிகள் பூர்ணிமா, மீரா இவர்கள் சந்திக்கும் பரபரப்பான சூழலில் இருந்து கதை ஆரம்பிக்கிறது.
கதையின் நாயகியரில் ஒருத்தியான பூர்ணிமா டில்லி வாசத்தை மறந்து தரைமட்டத்திலிருந்து ஒன்பதாயிரம் அடி உயரத்தில் உள்ள அருணாசலப் பிரதேச பொம்டில்லா கிராமத்தின்பால் ஈர்க்கப்படுவதை சொல்லும் விதத்தில், கதையின் அடிநாதமாக, அருணாச்சலப்பிரதேசம் போன்ற பழங்குடியின சமுதாயத்தினர் வாழும் இடங்களுக்கு அனுப்பப்படும் அலுவலர்களையும், காவற்துறையினரையும், இராணுவ வீரர்களையும் மிகக் கவனமாக பொறுக்கியெடுத்து அனுப்ப வேண்டிய அவசியத்தையும், அடிப்படை மனிதாபமான உணர்வு நசிந்து போனால் வேறு முயற்சிகள் பலனளிக்காது என்ற கருத்தையும் உணர்த்துகிறார்.
நாகரீக மனிதர்கள் என்று வெளி உலகில் பெயர் வாங்கும் ஒரு சில மனிதர்களின் போலி நாகரீகத்தையும், அவர்களது அநாகரீகத்தால் பாதிக்கப்படும் பழங்குடி மக்கள் ஆயுதம் தூக்க வேண்டிய சூழ்நிலைக்கு தள்ளப்படுவதையும் சுட்டிக்காட்டுகிறார். இப் புதினத்தின் வாயிலாக யார் உண்மையிலேயே நாகரீகமான மக்கள் என்ற கேள்வியினை எழுப்புகிறார் ஆசிரியர்.
மேற்கோள்கள்
பகுப்பு:இந்தியத் தமிழ் நூல்கள் பகுப்பு:கவிதா வெளியீடு நூல்கள்‎ பகுப்பு:தமிழ்ப் புதினங்கள் பகுப்பு:2008 தமிழ் நூல்கள்
ஐப்பசி
thumb|300px|right|ஐப்பசி மாதத்தில் சூரியனின் நிலை.
தமிழ் காலக் கணிப்பு முறைப்படி ஆண்டின் ஏழாவது மாதம் ஐப்பசி ஆகும். சூரியன் துலா இராசியுட் புகுந்து அதைவிட்டு வெளியேறும் வரையிலான 29 நாள், 54 நாடி, 07 விநாடி கொண்ட கால அளவே இம் மாதமாகும். வசதிக்காக இந்த மாதம் 29 அல்லது 30 நாட்களை உடையதாகக் கொள்ளப்படும்.
வெளியிணைப்புக்கள்
பகுப்பு:தமிழ் மாதங்கள்
கே. விசாலினி
'''கே. விசாலினி' (K. Visalini'') என்பவர் மிக உயர்ந்த 225 என்ற நுண்ணறிவு எண் கொண்ட ஓர் இந்திய மேதையாவார். 11 வயது மட்டுமே கொண்ட இவருடைய நுண்ணறிவு மதிப்பு அதிகாரப்பூர்வமாக சோதிக்கப்பட்டதாகும். சிசுகோ வலைப்பின்னல் இணை நிறுவனர் சான்றிதழ், எக்சின் எனப்படும் உலகாய தொழில் நுட்பச் சான்றிதழ் உட்பட பல்வேறு சான்றிதழ்களைப் பெற்றுள்ளார். தொழில்நுட்பம், பொழுதுபோக்கு, வடிவமைப்பு தொடர்பான பல்வேறு மாநாடுகளில் பேச்சாளராகவும் சிறப்பு விருந்தினராகவும் விசாலினி கலந்து கொண்டுள்ளார்.
வாழ்க்கைக் குறிப்பு
கே. விசாலினி 2000 ஆம் ஆண்டு இந்தியாவின் தமிழ்நாட்டில் உள்ள திருநெல்வேலியில் பிறந்தார். இவரது தந்தை மின்னியல் வல்லுநராகவும் தாய் அனைத்திந்திய வானொலியில் அறிவிப்பாளராகவும் பணிபுரிந்தனர். விசாலினி அசையா நாக்கு நோயுடன் பிறந்தார். தாயார் ராகமாலிகா விசாலினியை ஊக்குவிக்கும் என்ற நம்பிக்கையில், தமிழ்நாடு அரசுப் பணியாளர் தேர்வாணையத் தேர்வுகளுக்குத் தயாராகும் போது, பாடத்திட்டத்தில் உள்ள கேள்விகளையும் அதனுடன் இணைந்த பதில்களையும் இவரிடம் அடிக்கடி சொல்வார்.
கல்வி
பள்ளிப் படிப்பின் போது, விசாலினி இரண்டு முறை இரட்டை உயர்வு பெற்று வகுப்புகளில் முன்னேறினார். தனது ஒன்பதாம் வகுப்புக் கல்வியைத் தொடர்வதற்குப் பதிலாக, கலசலிங்கம் கல்வி நிறுவனத்தில் பி.டெக். திட்டத்தில் ஒரு விதிவிலக்கான மாணவராக அனுமதி பெற்றார். இங்கும் விரைவுபடுத்தப்பட்ட திட்டத்தில் நான்கு ஆண்டுகளுக்கு மாறாக மூன்று ஆண்டுகளில் இளங்கலை பொறியியல் திட்டத்தை முடிக்க அனுமதிக்கப்பட்டார். மொத்த 10 மதிப்பெண்களுக்கு 9.6 மதிப்பெண்களை நிகரமாகப் பெற்று தேர்ச்சியும் பெற்றார்.
புற இணைப்புகள்
பகுப்பு:சாதனையாளர்கள் பகுப்பு:இந்தியப் பெண் சாதனையாளர்கள் பகுப்பு:2000 பிறப்புகள் பகுப்பு:திருநெல்வேலி மாவட்ட நபர்கள் பகுப்பு:தமிழ்நாட்டினர் பகுப்பு:வாழும் நபர்கள்
இலந்தனம்
இலந்தனம் (Lanthanum) என்பது La என்னும் குறீயீட்டால் குறிக்கப்பெறும் ஒரு வேதியியல் தனிமம் ஆகும். இலந்தனத்தின் அணு எண் 57 ஆகும். இதன் அணுக்கருவில் 82 நியூட்ரான்கள் உள்ளன. இலந்தனம் பார்ப்பதற்குவெள்ளிபோல் வெண்மையாக இருக்கும் ஒரு திண்மப் பொருள் ஆகும். காற்றில் பட நேர்ந்தால் இது மங்கலாக மாறுகிறது. இலந்தனத்தை கம்பியாக நீட்டலாம். கத்தியால் வெட்டலாம். இலந்தனத்துடன் நெருங்கிய ஒற்றுமை கொண்டிருப்பதால் சீரியம் தொடங்கி லித்துவேத்தியம் வரையுள்ள பதினான்கு  தனிமங்களும் இலாந்தனைடுகள் எனப்படுகின்றன. இப்பதினான்கு தனிமங்களும் ஒத்த வேதியியல் மற்றும் இயற்பியல் பண்புகளைக் கொண்டுள்ளன. இலாந்தனைடுகளுடன் இலந்தனம் சேர்க்கப்படுவது குறித்து ஐயப்பாடுகள் நிலவுகின்றன. இலாந்தனைடு தொடர்வரிசை சேர்மங்களுக்கு இலந்தனம் முதலாவது தனிமமாகவும் முன்னோடித் தனிமமாகவும் அமைந்து ஒப்புமைக்காக ஓர் ஆகுபெயர் ஆகிறது. சில சமயங்களில் இலந்தனம் ஆறாவது தொடரின் முதல் தனிமமாகக் கருதப்பட்டு இடைநிலை உலோகங்களுடன் சேர்க்கப்படுவதுண்டு. பாரம்பரியமாக இலந்தனத்தை அருமண் உலோகங்கள் என வகைப்படுத்துகின்றனர். வழக்கமாக இது சேர்மங்களில் +3. என்ற ஆக்சிசனேற்ற நிலையில் உள்ளது. மனிதர்களின் உடலில் இலந்தனத்தின் உயிரியற் செயற்பாடுகள் ஏதுமில்லை என்றாலும் சில வகை பாக்டீரியாக்களுக்கு இது அத்தியாவசிய வேதிப்பொருளாகிறது. இலந்தனம் நச்சுத்தன்மை எதையும் வெளிப்படுத்துவதில்லை என்றாலும் கூட சில நுண்ணுயிர் எதிர்ப்பு நடவடிக்கைகளை வெளிப்படுத்துகிறது.
இலந்தனம் வழக்கமாக சீரியம் மற்றும் பிற அருமண் தனிமங்களுடன் இணைந்து தோன்றுகின்றது. சுவீடிய வேதியியலாளர் கார்ல் குசுதாவ் மொசாண்டர் 1839 ஆம் ஆண்டு முதன்முதலில் இலந்தனத்தைக் கண்டறிந்தார். சிரியம் நைட்ரெட்டில் ஒரு மாசுப்பொருளாக இது கலந்திருந்தது. இதனால் இதற்கு இலந்தனம் என்ற பெயர் வந்ததாக குறிப்பிடப்படுகிறது. பண்டைய கிரேக்க மொழியில் லாந்தனின் என்றால் மறைந்திருக்கும் பொருள் என்பது பொருளாகும். புவி மேலோட்டில் அதிகமாகக் கிடைக்கும் தனிமங்களில் இலந்தனம் 28 ஆவது இடத்தைப் பிடிக்கிறது. கிடைக்கும் இலந்தனத்தின் அளவு கிட்டத்தட்ட ஈயத்தைவிட மூன்று மடங்கு அதிகமாகும். மோனசைட்டு, பாசுட்னசைட்டு போன்ற கனிமங்களில் நான்கில் ஒரு பாகம் இலந்தனம் கலந்துள்ளது. இவ்விரு கனிமங்களில் இருந்து சிக்கலான செயல்முறையின் மூலம் இலந்தனம் பிரித்தெடுக்கப்படுகிறது. 1923 ஆம் ஆண்டு வரை தூய இலந்தனம் தனிமைப்படுத்தப்பட்டு பிரித்தெடுக்கப்படவில்லை.
இலந்தனம் சேர்மங்கள் பல பயன்பாடுகளைக் கொண்டவையாக உள்ளன. வினையூக்கியாக, கார்பன் மின்பொறி விளக்குகளாக, கண்ணாடிகளில் சேர்க்கும் உபபொருளாக, பற்றவைப்பான்கள் மற்றும் தீப்பந்தங்களில் தீப்பற்றும் பொருளாக, எலக்ட்ரன் நேர்மின்வாயாக, மினுமினுப்பாக்கியாக என்று பலவாறாக இவை பயன்படுகின்றன. சிறுநீரக பாதிப்பு சிகிச்சையில் இலந்தனம் கார்பனேட்டு பாசுப்பேட்டு பிணைப்பியாகப் பயன்படுத்தப்படுகிறது.
இயற்பியல் பண்புகள்
லாந்தனைடுகள் தொடர் வரிசைச் சேர்மங்களுக்கு இலந்தனம் ஒரு முன்னோடிச் சேர்மமாகவும் முதலாவது தனிமமாகவும் விளங்குகிறது. தனிம வரிசை அட்டவணையில் காரமண் உலோகமான பேரியத்திற்கு வலது புறத்திலும். லாந்தனைடான சீரியத்திற்கு வலதுபுறத்திலும் இலந்தனம் தோன்றுகிறது. இசுக்காண்டியம், இட்ரியம், போன்ற இலேசான இணைத் தனிமங்களுடனும், ஆக்டினியம் என்ற இணை கன உலோகத்துடனும் சேர்த்து 3 ஆவது குழு தனிமமாக இலந்தனம் பார்க்கப்படுகிறது. இருப்பினும் இந்த வகைப்பாடும் சர்ச்சைக்கு உரியதாக உள்ளது. இசுக்காண்டியம், இட்ரியம், ஆக்டினியம் தனிமங்கள் போலவே இலந்தனத்திலும் 57 எலக்ட்ரான்கள் [Xe]5d16s2  என்ற எலக்ட்ரான் ஒழுங்கமைவில் வெளிக்கூட்டில் மூன்று இணைதிறன் எலக்ட்ரான்களுடன் அடுக்கப்பட்டுள்ளன. வேதிவினைகளில் இலந்தனம் 5d மற்றும் 6s துணைக்கூடுகளில் இருக்கும் இம்மூன்று எலக்ட்ரான்களையும் கொடுத்து +3 என்ற ஆக்சிசனேற்ற நிலையாக உருவாகிறது. மந்தவாயு செனானின் நிலையான எலட்ரான் ஒழுங்கை அடைகிறது. சில இலந்தனம்(II) சேர்மங்கள் அறியப்படுகின்றன. ஆனால் அவை சிறிதளவே நிலைப்புத் தன்மையைக் கொண்டுள்ளன.
லாந்தனைடுகளில் இலந்தனத்தின் எலக்ட்ரான் ஒழுங்கமைவு ஒரு விதிவிலக்காக உள்ளது. ஏனெனில் இதில் 4f எலக்ட்ரான்கள் கிடையாது. லாந்தனைடு வேதியியலில் இந்த 4f எலக்ட்ரான்களின் ஆற்றல் முக்கியத்துவம் பெற்றதாகும். எனவே லாந்தனைடுகள் சீரியத்தில் இருந்து தொடங்குகின்றன.
வேதியியல் பண்புகள்
தனிமவரிசை அட்டவணையின் போக்குக்ளின்படி லாந்தனைடுகள் மற்றும் 3 ஆவது குழு தனிமங்களில் இலந்தனத்தின் அணு ஆரமே அதிகமாகும். எனவே அவைகளில் இதுவே அதிக வினைத்திறன் மிக்கதாகும். காற்றில் மிக மெதுவாக நிறம் மங்கி காற்றில் எரிந்து இலந்தனம்(III) ஆக்சைடை இது உருவாக்குகிறது. இச்சேர்மம் கால்சியம் ஆக்சைடு போன்ற ஒரு காரமாகும். ஒரு சென்டிமீட்டர் நீலம் கொண்ட இலந்தனம் துண்டு இரும்பு துருப்பிடித்து அழிவதைப்போல ஓராண்டில் அழிந்துவிடும். அறை வெப்பநிலையில் ஆலசன்களுடன் வினைபுரிந்து டிரை ஆலைடுகளை இலந்தனம் கொடுக்கிறது. நைட்ரசன், கார்பன், கந்தகம், பாசுபரசு, போரான், செலீனியம், சிலிக்கன் மற்றும் ஆர்சனிக் போன்ற அலோகத் தனிமங்களுடன் இலந்தனத்தைச் சேர்த்து சூடுபடுத்தினால் இருபடி சேர்மங்கள் உருவாகின்றன .தண்ணீருடன் மெதுவாக வினைபுரிந்து இலந்தனம் ஐதராக்சைடை La(OH)3 உருவாக்குகிறது.
மேற்கோள்கள்
பகுப்பு:இலந்தனைடுகள் பகுப்பு:தனிமங்கள்  பகுப்பு:ஒடுக்கிகள்
பன்னிமடை கிருஷ்ணசாமி கோயில்
கிருஷ்ணசாமி கோயில் தமிழ்நாட்டில் கோயம்புத்தூர் மாவட்டம், பன்னிமடை என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கிருஷ்ணசாமி, ஸ்ரீ பாமா, ஸ்ரீ ருக்மணி சன்னதிகளும், உளகலந்தபெருமாள், ஆஞ்சநேயர், ராமானுஜர், நம்மால்வார், மனவாளமுனி, வேதாநத தேசிகரர் உபசன்னதிகளும் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927 ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. மார்கழி,ஆவணி மாதம் வைகுண்டஏகாதேசி,கிருஷ்ணஜெயந்தி முக்கிய திருவிழாவாக நடைபெறுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மெர்சி ஆறு
மெர்சி ஆறு  (River Mersey) இங்கிலாந்தின் வடமேற்கில் பாய்கின்ற ஓர் ஆறாகும். இது 70 மைல்கள் (112 கிமீ) நீளமுள்ளது. மான்செஸ்டர் பெருநகரத்தின் இசுடாக்போர்ட்டிலிருந்து துவங்கி மெர்சிசைடில் லிவர்ப்பூல் வளைகுடாவில் சேர்கிறது. பல நூற்றாண்டுகளாக இது வரலாற்றுச்சிறப்பு மிக்க பழைய கௌன்டிகளான இலங்காசையருக்கும் செசையருக்கும் எல்லையாக அமைந்திருந்தது.
வெளி இணைப்புகள்
பகுப்பு:இங்கிலாந்தின் ஆறுகள்
தொழில்நுட்பப் பரபரப்புப் புனைவு
தொழில்நுட்பப் பரபரப்புப் புனைவு (techno thriller) என்பது ஒரு வகைப் புனைவுப் பாணி. போர் புனைவு, உளவுப் புனைவு, அறிபுனை போன்ற புனைவுப் பாணிகளின் கூறுகளை உள்ளடக்கி உருவானது. இவ்வகைப் படைப்புகளில் தொழில்நுட்ப விஷயங்களுக்கு, குறிப்பாக ராணுவத் தொழில்நுட்ப விஷயங்களுக்கு முக்கியத்துவம் தரப்பட்டிருக்கும். உளவு, ஆயுதங்கள், பன்னாட்டு அரசியல், தொலைதொடர்பு போன்ற விஷயங்களைப் பற்றி கதையோட்டத்தோடு மேலதிக விவரங்கள் தரப்பட்டிருக்கும்.
மைக்கேல் கிரைட்டன் மற்றும் டாம் கிளான்சி இருவரும் இப்பாணியின் தந்தையராகக் கருதப்படுகின்றனர். கிரைட்டனின் தி ஆண்ட்ரோமீடா ஸ்ட்ரென் (The Andromeda Strain), கிளான்சியின் தி ஹண்ட் ஃபார் தி ரெட் அக்டோபர் (The Hunt for the Red October) ஆகிய புதினங்கள் இப்பாணியின் முன்னோடிப் படைப்புகளாகக் கருதப்படுகின்றன. இவை வெளியாவதற்கு முன்பே இயான் பிளெமிங் போன்றோர் தொழில்நுட்பங்களை மையப்படுத்தி பரப்பரப்புப் புனைவுகளை படைத்திருந்தாலும், இவ்விரு புத்தகங்களே இப்பாணிக்கென தனியொரு அடையாளத்தை ஏற்படுத்தின. தற்சமயம் இவ்விரு எழுத்தாளர்களைத் தவிர லாரி பாண்ட், பேட்ரிக் ராபின்சன், டேல் பிரெளன், டான் பிரெளன், ஸ்டீபன் கூண்ட்ஸ், டகளல் பிரெஸ்டன், லீ சைல்ட் ஆகியோரும் இப்பாணியின் முக்கிய எழுத்தாளர்களாகக் கருதப்படுகிறார்கள்.
பகுப்பு:புனைவு
மனித ஆல்புமின்
மனித ஆல்புமின் (Human albumin ) என்பது மனிதரின் பிளாஸ்மாவில் உள்ள முதன்மைப் புரதம். இது கல்லீரலால் உற்பத்தி செய்யப்படுகிறது.
கொழுப்பு அமிலங்கள், வளரூக்கிகள் மற்றும் பல பொருட்களையும் சுமக்கும் புரதமாக ஆல்புமின் உள்ளது.
உடல்நலமுள்ள மனிதரில் 100 மில்லி லிட்டர் பிளாஸ்மாவில் 3.4 முதல் 3.4 கிராம் ஆல்புமின் இருக்கும். ஆல்புமினின் சவ்வூடு பரவல் அழுத்தம் காரணமாகவே இரத்தக் குழாய்களுக்குள் நீர் தக்கவைக்கப்படுகிறது. கல்லீரல் செயலிழக்கும் போது ஆல்புமின் உற்பத்தி நின்று போகிறது. எனவே இரத்தக் குழாய்களுக்குள் நீர் நிற்பதில்லை. புவியீர்ப்பு விசையின் காரணமாக இந்த நீர் கால்களில் வந்து சேர்கிறது.
பகுப்பு:மருத்துவம் பகுப்பு:குருதிப் புரதங்கள்
ராஜம்மாள் பி. தேவதாஸ்
ராஜம்மாள் பாக்கியநாதன் தேவதாஸ் (7 ஏப்ரல் 1919 - 17 மார்ச் 2002) (தெற்கு.கள்ளிகுளம்)இந்திய ஊட்டச்சத்து நிபுணர், கல்வியாளர், மற்றும் அவினாசிலிங்கம் இன்ஸ்டிடுயுட் ஃபார் ஹோம் சயின்ஸ் அன்ட் ஹையர் எடுகேஷன் ஃபார் விமனின் (அவினாசிலிங்கம் நிகர்நிலைப் பல்கலைக்கழகம்) முன்னாள் துணை வேந்தர். இவர் தமிழ்நாடு மாநிலத் திட்டக்குழு மற்றும் பெண்களுக்கான குழுவின் உறுப்பினர். உலக உணவு மாநாட்டின் (World Food Conference) துணைத் தலைவராகவும் இருந்தவர். 1992 இல் இந்திய அரசாங்கம் இவருக்குப் பத்ம ஸ்ரீ விருதைத் 1992 இல் வழங்கியது.
வாழ்க்கை
7 ஏப்ரல் 1919 இல் முத்தையா பாக்கியநாதன் யாதவ் மற்றும் சொர்ணம்மாளுக்கு ராஜம்மாள் பாக்கியநாதன் யாதவ் மகளாகப் பிறந்தார். இவர் திருநெல்வேலி மாவட்டம் இராதாபுரம் வட்டம், வடக்கு கோனார் தெரு,தெற்கு கள்ளிக்குளத்தில் பிறந்தார்.
கல்வி
ராஜாம்மாள் சென்னையிலுள்ள இராணி சீமாட்டி கல்லூரி, 1944-ல் அறிவியலில் இளங்கலைப் பட்டம் பெற்றார். பின் 1948-ல் அறிவியலிலும், 1949-ல் முதுகலைப் பட்டமும் பெற்றார். 1950 அவட ஒஹியோ ஸ்டேட் பல்கலைக்கழகத்தில் முனைவர் பட்டம் பெற்றார்.
பணி
பின் அவினாசிலிங்கம் ஹோம் சயின்ஸ் கல்லூரியில் சேர்ந்து துணை வேந்தராகப் பணி புரிந்தார். 1988 - 1994 வரை கல்லூரியின் வேந்தராகவும், பின் நிர்வாக அறங்காவலராக 1994 முதல் 17 மார்ச் 2002 இல் தன் இறப்பு வரை பணிபுரிந்தார்.
ஊட்டச்சத்து மற்றும் கல்வியியல் பற்றி பல கட்டுரைகள் மற்றும் நூல்களை எழுதியுள்ளார். டி. எஸ். அவினாசிலிங்கம் செட்டியார் பற்றிய நுாலை எழுதியுள்ளார். தமிழ்நாடு மற்றும் புதுச்சேரியின் தேசிய ராணுவப் படையின் கெளரவப் படைத்தலைவராகவும் இருந்தார். காந்திகிராம கிராமப்புற சுகாதாரம் மற்றும் குடும்ப நல நிறுவனம் (Gandhigram Institute of Rural Health and Family Planning), நேஷனல் லிட்ரஸி மிஷன்(National Literacy Mission), சிக்மா சை (Sigma Xi), சிக்மா டெல்டா எப்ஸிலான் (Sigma Delta epsilon), ஒமைக்ரான் நு (Omicron Nu) மற்றும் பை உப்ஸிலான் ஒமைகிரான் (Phi Upsilon Omicron) ஆகியவற்றின் உறுப்பினராக இருந்தார். இந்திய ஊட்டச்சத்து சங்கத்தின் (Nutrition Society of India) தலைவராக 1987 - 1991 வரை இருந்தார்.
திருமணம்
ராஜம்மாள் எட்வார்ட் தேவதாஸை என்பவரை மணந்து கொண்டார்.
விருதுகள்
1992-ல் இந்திய அரசாங்கம் இவருக்குப் பத்மசிறீ விருதைத் வழங்கியது. ஜம்னாலால் பஜாஜ் விருதை 1988-ல் பெற்றார்.
குறிப்புகள்
பகுப்பு:1919 பிறப்புகள் பகுப்பு:2002 இறப்புகள் பகுப்பு:பெண் அறிவியலாளர்கள்
சாஹ்ரியர் நஃபீஸ்
சாஹ்ரியர் நஃபீஸ் அகமட் (Shahriar Nafees Ahmed, শাহিরয়ার নাফীস আহেমদ பிறப்பு: அக்டோபர் 30, 1987) வங்காளதேசம் துடுப்பாட்ட அணியின் துடுப்பாட்டக்காரராவார், இவர் வங்காளதேசத் துடுப்பாட்ட அணிக்காக தேர்வுத் துடுப்பாட்டம், பன்னாட்டு இருபது20 மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார் .வங்காளதேச டாக்கா பிரதேசத்தில் பிறந்த இவர் வங்காளதேசம் தேசிய அணி, வங்காளதேச துடுப்பாட்ட ஏ அணி, டாக்கா அணி,வங்காளதேச 19 இன் கீழ், வங்காளதேச 23 இன் கீழ், பாரிசல் கோட்ட அணிகளில் இவர் அங்கத்துவம் பெறுகின்றார்.
தேர்வுத் துடுப்பாட்டம்
2005 ஆம் ஆண்டில் வங்காளதேசத் துடுப்பாட்ட அணி இலங்கையில் சுற்றுப்பயணம் செய்து விளையாடியது. செப்டம்பர், 12 இல் கொழும்பில் நடைபெற்ற இலங்கைத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 10 பந்துகளில் 3 ஓட்டங்கள் எடுத்து லசித் மலிங்காவின் பந்துவீச்சீல் ஆட்டமிழந்தார். பின் இரண்டாவது ஆட்டப் பகுதியில்24 பந்துகளில் 13 ஓட்டங்கள் எடுத்து முத்தையா முரளிதரன் பந்துவீச்சீல் ஆட்டமிழந்தார். 2013 ஆம் ஆண்டில் வங்ல்காளதேசத் துடுப்பாட்ட அணி சிம்பாப்வேயில் சுற்றுப்பயணம் செய்து விளையாடியது .ஏப்ரல் 17 இல் ஹராரேயில் நடைபெற்ற சிம்பாப்வே துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் விளையாடினார். இந்தப் போட்டியின் முதல் ஆட்டப் பகுதியில் 39 பந்துகளில் 29 ஓட்டங்கள் எடுத்து ஜார்வீசின் பந்துவீச்சீல் ஆட்டமிழந்தார். பின் இரண்டாவது ஆட்டப் பகுதியில் 20 பந்துகளில் 11 ஒட்டங்கள் எடுத்து மீண்டும் ஜார்வீசின் பந்துவீச்சில் ஆட்டமிழந்தார்.
ஒருநாள் போட்டிகள்
2005 ஆம் ஆண்டில் நடைபெற்ற நாட்வெஸ்ட் தொடரில் இவர் வங்காளதேசத் துடுப்பாட்ட அணியில் விளையாடும் வாய்ப்பினைப் பெற்றார். சூன் 21 இல் நாட்டின்ஹாமில் நடைபெற்ற இங்கிலாந்துத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியில் 28 பந்துகளில் 10 ஓட்டங்கள் எடுத்து டிரெமியர்டின் பந்துவீச்சீல் ஆட்டமிழந்தார். இந்தப் போட்டியிலில் இங்கிலாந்து அணி 168 ஓட்டங்கள் வித்தியாசத்தில் வெற்றி பெற்றது. பின்
2011 ஆம் பாக்கித்தான் அணி வங்காளதேசத்தில் சுற்றுப்பயணாம் செய்து விளையாடியது. டிசம்பர் 5, சிட்டகொங்கில் நடைபெற்ற  பாக்கித்தான் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் விளையாடினார். . இந்தப் போட்டியில் 52 பந்துகளில் 25 ஓட்டங்கள் எடுத்து சயீத் அஜ்மலின் பந்துவீச்சீல் ஆட்டமிழந்தார். இந்தப் போட்டியில் பாக்கித்தான் அணி வெற்றி பெற்றது.
பன்னாட்டுஇருபது20
2006 ஆம் ஆண்டில் சிம்பாப்வே துடுப்பாட்ட அணி வங்காளதேசத்தில் சுற்றுப் பயணம் செய்து விளையடியது. நவமபர் 28 இல் குல்னாவில் நடைபெற்ற சிம்பாப்வே துடுப்பாட்ட அணிக்கு எதிரான பன்னாட்டு இருபது20 போட்டியில் இவர் அறிமுகமானார். இந்தப் போட்டியில் 17 பந்துகளில் 25 ஓட்டங்கள் எடுத்துசிகும்பராவின் பந்துவீச்சில் ஆடமிழந்தார். இந்தப் போட்டியில் வங்காளதேச அணி 45 ஓட்டங்கள் வித்தியாசத்தில் வெற்றி பெற்றது.
தலைவராக
வக்காளதேசத் துடுப்பாட்ட அணியின் முதல் பன்னாட்டு இருபது20 போட்டிக்குத் தலைவராக நியமிக்கப்பட்டார். அப்போது இவருக்கு வயது 21 ஆண்டுகள் 211 நாட்கள் ஆகும். இதன்மூலம் மிக குறைந்த வயதில் தலைவர் ஆனவர்களின் பட்டியலில் இரண்டாம் இடம் பிடித்தார். முட்க்ஹல் இடத்தில் ரோட்னி டிராட் உள்ளார்.
வெளியிணைப்புகள்
பகுப்பு:வங்காளதேசத் துடுப்பாட்டக்காரர்கள் பகுப்பு:1987 பிறப்புகள் பகுப்பு:1985 பிறப்புகள்
சீவரத்தினம் ரங்கசாமி
சீவரத்தினம் ரங்கசாமி (Jeevarathinam Rangaswamy)(நவம்பர் 6 1921, வேலூர் (தமிழ்நாடு)) என்பவர் இந்திய அரசியல்வாதி மற்றும் முன்னாள் நாடாளுமன்ற உறுப்பினர் ஆவார். இவர் இந்தியத் தேசிய காங்கிரசு கட்சியினைச் சார்ந்தவர். இவர் அரக்கோணம் (மக்களவை) தொகுதியிலிருந்து 8 (1984), 9 (1989) மற்றும் 10வது (1991) மக்களவைக்கு உறுப்பினராகத் தேர்ந்தெடுக்கப்பட்டார்.
மேற்கோள்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள் பகுப்பு:8வது மக்களவை உறுப்பினர்கள் பகுப்பு:9வது மக்களவை உறுப்பினர்கள் பகுப்பு:வாழும் நபர்கள் பகுப்பு:1932 பிறப்புகள் பகுப்பு:வேலூர் மாவட்ட மக்கள் பகுப்பு:10வது மக்களவை உறுப்பினர்கள்
உத்தமசோழபுரம் கரபுரநாதர் கோயில்
கரபுரநாதசுவாமி கோயில் (Karapuranathar Temple) என்பது தமிழ்நாட்டில் சேலம் மாவட்டம், உத்தமசோழபுரம் என்னும் ஊரில் அமைந்துள்ள சிவன் கோயிலாகும். இத்தலத்தின் மூலவர் கரபுநாதர், அம்பிகை பெரியநாயகியம்மன்.
கோயில் அமைப்பு
இக்கோயிலில் கரபுரநாதசுவாமி, பெரியநாயகி சன்னதிகளும், விநாயகர், முருகன், ஐயப்பன், கரடி சித்தர், கால பைரவர், சூரியன் உபசன்னதிகளும் உள்ளன. இங்குக் கோயில் தேர் உள்ளது. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காரணாகம முறைப்படி மூன்று காலப் பூசைகள் நடக்கின்றன. சித்திரை மாதம் தேர்த்திருவிழா 6-ம் நாள் முக்கிய திருவிழாவாக நடைபெறுகிறது. புரட்டாசி மாதம் நவராத்திரி உற்சவம் 9-ம் நாள் திருவிழாவாக நடைபெறுகிறது. சித்திரை மாதம் தேரோட்டவிழா தேரோட்டம் நடைபெறுகிறது. சன்னதிகள்
இக்கோயிலில் கரடி சித்தருக்கு தனி சன்னதி அமைக்கப்பட்டுள்ளது. கன்னி மூலை கணபதி, வள்ளி தெய்வானை முருகன், ஐயப்பன் போன்றோர் சன்னதிகள் உள்ளன. தலசிறப்பு
மேற்கோள்கள்
பகுப்பு:சேலம் மாவட்டத்திலுள்ள சிவன் கோயில்கள் பகுப்பு:சிவன் கோயில்கள்
அம்பலப்புழா கிருஷ்ணர் கோயில்
அம்பலப்புழா ஸ்ரீ கிருஷ்ணர் கோயில் (Ambalappuzha Sri Krishna Temple) என்பது இந்தியாவின், கேரளத்தின், ஆலப்புழா மாவட்டத்தின், அம்பலப்புழாவில் உள்ள ஒரு இந்து கோவிலாகும்.
அம்பலப்புழா ஸ்ரீ கிருஷ்ணர் கோயிலானது கி.பி 17 ஆம் நூற்றாண்டில் உள்ளூர் ஆட்சியாளரான செம்பகாசேரி பூராடம் திருனாள்-தேவநாராயணன் தம்புரனால் கட்டப்பட்டதாக நம்பப்படுகிறது.
அம்பலபுழாவில் கோயிலில் உள்ள கிருஷ்ணரின் சிலையானது விஷ்ணுவின் பார்த்தசார்தி வடிவத்தை ஒத்துள்ளது. வலது கையில் சவுக்கையும், இடது கையில் சங்கையும் வைத்திருப்பதாக உள்ளது. 1789 இல் திப்பு சுல்தானின் படையெடுப்பின்போது, குருவாயூர் கோயிலின் கிருஷ்ணர் சிலையானது கொண்டுவரப்பட்டு 12 ஆண்டுகள் அம்பலப்புழா கோவிலில் பாதுகாப்பாக வைக்கப்பட்டிருந்தது.
இக்கோயிலில் பிரசாதமாக அரிசி, பால் போன்றவற்றால் ஆன பால்பாயாசம், அளிக்கப்படுகிறது. மேலும் இக்கோயில் பிரசாதத்தை குருவாயூரப்பன் தினமும் வந்து ஏற்றுக்கொள்வதாக என்று நம்பப்படுகிறது.
விழாக்கள்
அம்பலப்புழா கோயில் திருவிழாவானது கி.பி பதினைந்தாம் நூற்றாண்டில் துவக்கப்பட்டது. இந்த காலக்கட்டத்தில், திருவிதாங்கூரின் ஒரு பகுதி செம்பகாசேரி தேவநாராயண வம்சத்தால் ஆளப்பட்டது. இந்த வம்சத்தின் ஆட்சியாளர்கள் மிகுந்த பக்தி மிக்கவர்களாக இருந்தனர். இவர்கள் கரிங்குளம் கோயிலில் இருந்து அம்பம்புலபுழ ஸ்ரீ கிருஷ்ணர் கோவிலுக்கு கிருஷ்ணரின் சிலையை கொண்டு வர வேண்டும் என்று முடிவு செய்தனர். கிருஷ்ணரின் இந்த சிலை கொண்டுவரப்பட்டதை நினைவுகூறும்வகையில் நடத்தப்படும், சம்பகுளம் மூலம் நீர் திருவிழா என்று குறிப்பிடப்படும் அமபாலபுழா கோயில் திருவிழா உருவானது. இந்த விழா ஒவ்வொரு ஆண்டும் மலையாள ஆண்டின் மிதுனம் மாதத்த மூல நாளில் நடத்தப்படுகிறது. ஆரட்டு திருவிழா மார்ச்-ஏப்ரல் மாதங்களில் திருவோணம் நாளில் நடைபெறுகிறது.
நாகப்பட்டினம் முற்றுகை
பகுப்பு:நாகப்பட்டினம் மாவட்டம் பகுப்பு:தமிழகப் போர்கள் பகுப்பு:இரண்டாம் ஆங்கிலேய-மைசூர் போர்கள்
எழும் தொடர்பெருக்கம்
கணிதத்தில், எழும் தொடர்பெருக்கம் (rising factorial) என்பது x -லிருந்து தொடங்கி தொடர்ந்து வரும் அடுத்தடுத்த n எண் காரணிகளின் பெருக்குத் தொகையைக் குறிக்கும். இங்கு n ஒரு குறையிலா முழு எண்ணாக இருத்தல் வேண்டும். அதாவது,
இக்கட்டுரையில் எழும் தொடர்பெருக்கத்தைக் குறிக்க,
x(n)
என்ற குறியீடு பயன்படுத்தப்படுகிறது. எழும் தொடர் பெருக்கமானது போக்கம்மர் சார்பு அல்லது போக்கம்மர் பல்லுறுப்புக்கோவை அல்லது ஏறும் தொடர்பெருக்கம் எனவும் அழைக்கப்படுகிறது.
முதல் எழும் தொடர்பெருக்கங்கள் சில:
பண்புகள்
ஒரு ஈருறுப்புக் கெழுவை எழும் தொடர்பெருக்கத்தின் மூலம் எழுதலாம்.
எழும் தொடர்பெருக்கத்தை வீழும் தொடர்பெருக்கத்தின் மூலம் பின்வருமாறு எழுதலாம்:
இவ்விரண்டு தொடர்பெருக்கங்களுக்கு இடையேயுள்ள தொடர்பு:
கௌரவ் மேனன்
கௌரவ் மேனன் (Gourav Menon) என்பவர் இந்தியாவைச் சேர்ந்த ஒரு திரைப்பட நடிகராவார். மாசுடர் கௌரவ் மேனன் என்ற பெயராலும் இவர் அழைக்கப்படுகிறார். கவுரவ் மேனன் மலையாளத் திரையுலகைச் சேர்ந்தவர். 2013 ஆம் ஆண்டு பிலிப்சு அண்டு மங்கி பேன் என்னும் படம் மூலம் அறிமுக நடிகராக அறிமுகமானார். கௌரவ் மேனன் 2015 ஆம் ஆண்டு சிறந்த குழந்தை நடிகருக்கான தேசிய திரைப்பட விருதையும், பென் திரைப்படத்திற்காக 2015 ஆம் ஆண்டு சிறந்த குழந்தை நடிகருக்கான கேரள மாநில திரைப்பட விருதையும் பெற்றார்.
எழும் தொடர்பெருக்கம்
பண்புகள்
ஒரு எழும் தொடர்பெருக்கம் எந்தவொரு வளையத்திலும் நன்கு வரையறுக்கப்படும் என்பதால், x -ஐ ஒரு கலப்பெண் (எதிர்ம முழுஎண்கள் உட்பட) அல்லது கலப்பெண் கெழுக்களுடைய பல்லுறுப்புக்கோவை அல்லது கலப்பெண் மதிப்புடைய சார்பு எனக் கொள்ளலாம்.
கௌரவ் மேனன்
விருதுகள்
! scope="row" | 2015 ! scope="row" | 2015
மேற்கோள்கள்
பகுப்பு:2004 பிறப்புகள் பகுப்பு:வாழும் நபர்கள் பகுப்பு:மலையாளத் திரைப்பட நடிகர்கள்
எழும் தொடர்பெருக்கம்
பண்புகள்
காமா சார்பை பயன்படுத்தி எழும் தொடர்பெருக்கத்தை
n
-ன் மெய்யெண் மதிப்புகளுக்கும் நீட்டிக்கலாம். இதற்கு
x
மற்றும்
x + n
இரண்டும் எதிர்ம முழு எண்களற்ற கலப்பெண்களாக இருக்க வேண்டும்.
மாற்றுக் குறியீடு
ரொனால்ட் எல். கிரஹாம், டோனால்ட் இர்வின் நுத் மற்றும் ஓரென் ஃப்டாஷினிக் ஆகியோர் எழுதிய கான்கிரீட் மேத்தமெட்டிக்ஸ் புத்தகத்தில் எழும் தொடர்பெருக்கத்திற்கு வேறொரு குறியீடு தரப்பட்டுள்ளது.
இதன்படி எழும் தொடர்பெருக்கம்:
(x)+n
.
வெளி இணைப்புகள்
பகுப்பு:சேர்வியல்
தெனாலி ராமன் (1956 திரைப்படம்)
தெனாலி ராமன் 1956 ஆம் ஆண்டு வெளிவந்த தமிழ்த் திரைப்படமாகும். பி. எஸ். இரங்கா இயக்கத்தில் வெளிவந்த இத்திரைப்படத்தில் சிவாஜி கணேசன், என். டி. ராமராவ், ஜமுனா, சித்தூர் வி. நாகையா, பானுமதி ராமகிருஷ்ணா மற்றும் பலரும் நடித்திருந்தனர்.
14ஆம் நூற்றாண்டைச் சேர்ந்த விகடகவி தெனாலி ராமனின் கதையை, அதே பெயரில் எடுத்துள்ளனர். தெனாலிராமன் கிருஷ்ண தேவராயனின் அமைச்சரவையில் அஷ்டதிக்கஜங்கள் எனப்படும் அமைச்சரவைக் குழுவில் ஒருவராக இருந்தார். விசயநகர பேரரசின் மன்னரான கிருஷ்ணதேவராயரின் அவையில் இருந்த தெனாலி ராமனினின் வாழ்க்கையையும் இக்கதை விவரிக்கிறார். விசயநகர சாம்ராஜ்யத்தை ஆக்கிரமிக்க முயற்சிக்கும் பாமினி சுல்தானால் அனுப்பப்படும் வேசி கிருஷ்ணாசிரி கிருஷ்ண தேவராயரை மயக்கி தன் வளைக்குள் வீழ்த்துகிறாள். கிருஷ்ண தேவராயர் நாட்டை சூழ்ந்துள்ள போர் மேகங்களையும், நாட்டு நிர்வாகத்தையும் மறந்து தாசியின் மாயவலையில் இருக்கிறார். இதில் இருந்து ராயரையும் நாட்டையும் காப்பாற்ற ராமன் புத்திசாலித்தனத்துடன் செயல்பட்டு தாசியிடம் இருந்து மன்னரை மீட்கிறான். படை திரட்டிவரும் பீசாபூர் சுல்தானுக்கு போரில் உதவியாக பாபர் யானைப்படையை அனுப்புவதை அறிந்து சமயோசிதமாக பாபரை சந்தித்து, பீசாபூர் சுல்தானுக்கு ஆதரவளிப்பதை தடுத்து, போரில் விசயநகர பேரரசு வெற்றிகொள்ளப்படுவதில் இருந்து காக்க ராமன் மேற்கொண்ட முயற்சிகள் பற்றியதாக இந்தப்படம் உள்ளது.
தயாரிப்பு
தனது முதல் தயாரிப்பு முயற்சியான "மா கோபி" (1954) என்ற படம் வெற்றி பெற்ற பிறகு, பி. எஸ். இரங்கா 14 ஆம் நூற்றாண்டின் தெலுங்குக் கவிஞரும் அறிஞருமான தெனாலிராமனின் வாழ்க்கையை அடிப்படையாகக் கொண்ட ஒரு வரலாற்றுத் திரைப்படத்தை தயாரித்து இயக்க விரும்பினார். தெலுங்கு மற்றும் தமிழ் மொழிகளில் சிறிது மாற்றப்பட்ட நடிகர்களுடன் ஒரே நேரத்தில் படமாக்கப்படும் ஒரு பன்மொழி திரைப்படமாக அவர் திட்டமிட்டார். இரங்கா சமுத்ராலா ராகவாச்சார்யா, கண்ணதாசன் மற்றும் முருகதாஸுடன் இணைந்து இரண்டு பதிப்புகளுக்கான அடிப்படை திரைக்கதையை உருவாக்கினார். ஹெச். எம். ரெட்டியின் 1941 தெலுங்குப் படத்தின் அதே பெயரின் கதையைப் பின்பற்றுவதற்குப் பதிலாக, சி. வெங்கடராமையாவின் கன்னட மேடை நாடகமான தெனாலிராமகிருஷ்ணாவை ஒரு திரைப்படமாக மாற்ற முடிவு செய்தனர். இரங்கா படத்திற்கு தமிழில் தெனாலிராமன் என்று பெயரிட்டார். தெலுங்கு பதிப்பிற்கு தெனாலி ராமகிருஷ்ணா என்ற பெயர் தேர்ந்தெடுக்கப்பட்டது. 1938 இல் வெளிவந்த தெனாலிராமன் படத்திற்குப் பிறகு தெனாலிராமனை அடிப்படையாகக் கொண்ட இரண்டாவது தமிழ் திரைப்படம் இதுவாகும்.
நடிகர்களும் படக்குழுவினரும்
சிவாஜி கணேசனை தமிழில் ராமனாக நடிக்க ரங்கா நடிக்க வைத்தார். அவருக்குப் பதிலாக தெலுங்கு பதிப்பில் அக்கினேனி நாகேஸ்வர ராவ் தெனாலிராமனாக நடித்தார். என்.டி.ராமாராவ், வி. நாகையா ஆகியோர் கிருஷ்ணதேவராயராகவும் அவரது அமைச்சராகவும் நடிக்க ஒப்பந்தம் செய்யப்பட்டனர். M. N. நம்பியார் இராச்சியத்தின் அரசகுரு பாத்திரத்தில் நடித்தார். அவருக்குப் பதிலாக தெலுங்கு பதிப்பில் முக்கமாலா நடித்தார். இரங்கா பானுமதியை கிருஷ்ணனாக நடிக்கவைக்க அனுகினார். ஆரம்பத்தில் ஆர்வமில்லாமல் இருந்த பானுமதி, முன்னாள் தயாரிப்பு நிறுவனத்தால் பரணி பிக்சர்ஸ் தயாரித்த படங்களுக்கு ஒளிப்பதிவாளராக இருந்த இரங்காவின் பணியை கருத்தில் கொண்டு இந்த வாய்ப்பை ஏற்றுக்கொண்டார். சுரபி பாலசரஸ்வதி, ஜமுனா மற்றும் மாஸ்டர் வெங்கடேஷ்வர் ஆகியோர் முக்கிய துணை வேடங்களில் நடித்துள்ளனர்.
இசையமைப்பாளர்கள் விஸ்வநாதன்-ராமமூர்த்தி இரண்டு பதிப்புகளுக்கும் ஒலிப்பதிவு மற்றும் பின்னணி இசையமைக்க ஒப்பந்தம் செய்யப்பட்டனர். இயக்குவதைத் தவிர, இரங்கா ஒளிப்பதிவு இயக்குநராகவும் பணியாற்றினார். பி ஜி மோகன் படத்தைத் தொகுத்தார். வாலி மற்றும் கங்கா கலை இயக்குனர்களாக இருந்தனர். சோப்ரா மற்றும் கோபாலகிருஷ்ணன் ஆகியோர் நடனக் காட்சிகளுக்கு நடன இயக்குநர்களாக இருந்தனர்.
வெளியீடும் விமர்சனமும்
தெலுங்கு பதிப்பிற்கு கிட்டத்தட்ட ஒரு மாதத்திற்குப் பிறகு இந்தப்படம் 3 பிப்ரவரி 1956 அன்று வெளியிடப்பட்டது. கண்ணதாசன், தெனாலிராமனின் கழுத்து ஆழமாக புதைக்கப்பட்டு, யானையால் மிதிக்க இருக்கும் ஒரு புகைப்படத்தை வெளியிட்டு, 'கணேசனின் எதிர்காலம்' என்ற தலைப்பில் செய்தியை வெளியிட்டார். தி இந்து, "இது பார்க்கத் தகுந்த ஒரு படம் .... வளமான நடிப்பின் அடிப்படையில், (குறிப்பாக மையப் பாத்திரத்தில் [சிவாஜி] கணேசனிடமிருந்தும், மற்றவர்களிடமிருந்தும்) உயர்வான கதை, பறந்த மொழி, ஈர்க்கக்கூடிய பின்னணியால் ரசிக்கத்தக்க வகையில் இருக்கிறது" என எழுதியது. " இந்தியன் எக்சுபிரசு, ".... மிகவும் பொழுதுபோக்கு படம். பாரம்பரிய பாணியில் இசைக்கப்பட்ட சில பாடல்கள் மகிழ்ச்சியளிக்கின்றன. சில பொழுதுபோக்கு நடனங்கள் படத்தின் பொழுதுபோக்கு மதிப்பை அதிகரிக்கிறது" என எழுதியது." தி மெயில், "நகைச்சுவையான உரையாடல்கள், பல மகிழ்ச்சியான நடனங்கள், பாடல்களுடன் படம் பொழுதுபோக்காக உள்ளது" என்றது. தி ஸ்கிரீன், "திரையில், "[சிவாஜி] கணேசன் தெனாலிராமனின் பாத்திரத்தை மிகச் சிறப்பாக சித்தரிக்கிறார். படம் பார்க்கும் அனைத்துப் பிரிவினரையும் படம் ஈர்க்கும்" என்றும் எழுதியிருந்தது.
வெளியிணைப்புகள்
பகுப்பு:1956 தமிழ்த் திரைப்படங்கள்‎ பகுப்பு:கறுப்புவெள்ளைத் திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:விஸ்வநாதன் - இராமமூர்த்தி இசையமைத்த திரைப்படங்கள்
வூர்கீசு நகரியம்
வூர்கீசு நகரியம் ( Voorhees Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்டென் கவுன்டியில் அமைந்துள்ள ஒரு நகரியம் ஆகும்.
பரப்பளவு
2010இன் மதிப்பீட்டின் அடிப்படையில் இது 11.64 சதுர கிலோ மீற்றர் பரப்பளவைக் கொண்டுள்ளது. இதில் 11.49 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.15 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 29131 ஆகும். வூர்கீசு நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 2534.9 குடிமக்கள் ஆகும்.
மேற்கோள்கள்
பகுப்பு:கம்டென் மாவட்ட நகரங்கள்
கொத்தயம் ஊராட்சி
கொத்தயம் ஊராட்சி (Kothaiyam Gram Panchayat), தமிழ்நாட்டின் திண்டுக்கல் மாவட்டத்தில் உள்ள தொப்பம்பட்டி வட்டாரத்தில் அமைந்துள்ளது. இந்த ஊராட்சி, ஒட்டன்சத்திரம் சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3728 ஆகும். இவர்களில் பெண்கள் 1816 பேரும் ஆண்கள் 1912 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஏ. கே. போஸ்
'''ஏ. கே. போஸ்' (A. K. Bose'') ஒரு தமிழக அரசியல்வாதி மற்றும் தமிழ்நாடு சட்டமன்ற முன்னாள் உறுப்பினர் ஆவார். மதுரையை சேர்ந்வரான ஏ. கே. போஸ் எம்ஜிஆர் காலத்தில் இருந்து அதிமுக உறுப்பினராவார். இவர் 2004ம் ஆண்டு நாடாளுமன்றத் தேர்தலில் மதுரை மக்களவைத் தொகுதியில் போட்டியிட்டுத் தோல்வியடைந்தார். பின்னர் 2006 தமிழக சட்டமன்றத் தேர்தலில் திருப்பரங்குன்றம் சட்டமன்றத் தொகுதியியில் போட்டியிட்டுத் தேர்தெடுக்கப்பட்டார். பின்னர் 2016 சட்டமன்றத் தேர்தலில் மதுரை வடக்குத் தொகுதியிலிருந்து தேர்ந்தெடுக்கப்பட்டார். மீண்டும் 2016 இடைத்தேர்தலில் திருப்பரங்குன்றம் சட்டமன்றத் தொகுதியில் தேர்தெடுக்கப்பட்டார்.
மறைவு
ஏ. கே. போஸ் ஆகத்து 1, 2018 அன்று மாரடைப்பால் காலமானார்.
மேற்கோள்கள்
பகுப்பு:2018 இறப்புகள் பகுப்பு:13 ஆவது தமிழ்நாடு சட்டமன்ற உறுப்பினர்கள் பகுப்பு:15 ஆவது தமிழ்நாடு சட்டமன்ற உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:மதுரை மக்கள் பகுப்பு:தமிழக அரசியல்வாதிகள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:1949 பிறப்புகள் பகுப்பு:அம்மா மக்கள் முன்னேற்றக் கழக அரசியல்வாதிகள்
நியூ கலிடோனியாவில் இசுலாம்
நியூ கலிடோனியாவில் இசுலாம் (Islam in New Caledonia) ஒரு சிறுபான்மை மதமாகும். இங்கு 2.6% இசுலாமிய மக்கள் அல்லது 6,357 பேர் உள்ளனர். இந்த சமூகம் பெரும்பாலும் இயாவானிய இனக்குழுவைச் சேர்ந்தவர்கள் ஆவர். முதன்மையாக பிரெஞ்சு, மற்றும் அரபு அல்லது இந்தோனேசிய மொழி பேசுகின்றனர். இவர்களுக்கும் ஆத்திரேலியா மற்றும் பிச்சி தீவில் வாழ்கின்ற ஆங்கிலோஃபோன் முசுலிம் சமூகங்களுக்கும் இடையே மொழியியல் இடைவெளி உள்ளது. தலைநகர் நௌமியாவில் ஒரு இசுலாமிய மையம் உள்ளது. நிர்வாகக் கோட்டமான பௌரயிலில் உள்ள மற்றொரு மையம் அல்சீரிய-கலிடோனியர்களுக்கு உணவளிக்கிறது.
வரலாறு
நியூ கலிடோனியாவின் முதல் முசுலீம்கள் அல்சீரியக் கைதிகள் ஆவர். 1872 ஆம் ஆண்டு இவர்கள் அனுப்பப்பட்டனர். தொடர்ந்து இந்தோனேசிய, சோமாலிய மற்றும் அரேபிய தொழிலாளர்கள் இங்கு படிப்படியாக வந்து சேர்ந்தனர். நியூ கலிடோனியா முசுலீம் சங்கம் 1975 ஆம் ஆண்டு இங்கு நிறுவப்பட்டது. இச்சங்கம் முந்தைய அமைப்பை முறியடித்தது.
மேற்கோள்கள்
பகுப்பு:பிரான்சு பகுப்பு:தீவு நாடுகள் பகுப்பு:நியூ கலிடோனியா
வெள்ளாவி (புதினம்)
வெள்ளாவி நாவல் எழுத்தாளர் விமல் குழந்தைவேலால் எழுதப்பட்டது. இந்நூலின் முதல் பதிப்பு 2004 ஆம் ஆண்டு ஜூலை மாதம் வெளியானது. உயிர்மை பதிப்பகம் இந்நூலை வெளியிட்டிருந்தது. இந்நூல் 216 பக்கங்களைக் கொண்டது.
முன்னுரை
எனக் குறிப்பிடுகிறார்.
பகுப்பு:தமிழ்ப் புதினங்கள் பகுப்பு:உயிர்மைப் பதிப்பக நூல்கள் பகுப்பு:2004 தமிழ் நூல்கள்
கள்ளபிரான்புரம் ஊராட்சி
கள்ளபிரான்புரம் ஊராட்சி (Kallabiranpuram Gram Panchayat), தமிழ்நாட்டின் செங்கல்பட்டு மாவட்டத்தில் உள்ள மதுராந்தகம் வட்டாரத்தில் அமைந்துள்ளது. இந்த ஊராட்சி, மதுராந்தகம் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3292 ஆகும். இவர்களில் பெண்கள் 1654 பேரும் ஆண்கள் 1638 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கார்த்திகை (தமிழ் மாதம்)
thumb|300px|right|கார்த்திகை மாதத்தில் சூரியனின் நிலை.
பெரும்பாலான தமிழ் மக்களால் பயன்படுத்தப்பட்டுவரும் மரபுவழி நாட்காட்டியின்படி ஆண்டின் எட்டாவது மாதம் கார்த்திகை ஆகும். தமிழில் பாகுலம் என்றால் கார்த்திகை மாதத்தைக் குறிக்கும். சூரியனானது தமிழில் தேள் என்று சொல்லப்படும் விருச்சிக இராசியுள் புகுந்து அங்கே பயணம் செய்யும் காலமான 29 நாள், 30 நாடி அல்லது நாழிகை, 24 விநாடி அளவே இம் மாதமாகும். வசதிக்காக இந்த மாதம் 29 அல்லது 30 நாட்களை உடையதாகக் எடுத்துக்கொள்ளப்படுகிறது.
வெளியிணைப்புக்கள்
பகுப்பு:தமிழ் மாதங்கள்
வோட்டேர்போர்ட் நகரியம்
வோட்டேர்போர்ட் நகரியம் ( Waterford Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்டென் கவுன்டியில் அமைந்துள்ள ஒரு நகரியம் ஆகும்.
பரப்பளவு
2010இன் மதிப்பீட்டின் அடிப்படையில் இது 36.27 சதுர கிலோ மீற்றர் பரப்பளவைக் கொண்டுள்ளது. இதில் 36.04 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.23 சதுர கிலோ மீற்றர் பிரதேசம் நீரினால் சூழப்பட்டுள்ளது.
சின்னக்கொல்லபட்டி ஊராட்சி
சின்னக்கொல்லபட்டி ஊராட்சி (Chinnagollapatti Gram Panchayat), தமிழ்நாட்டின் விருதுநகர் மாவட்டத்தில் உள்ள சாத்தூர் வட்டாரத்தில் அமைந்துள்ளது. இந்த ஊராட்சி, சாத்தூர் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1745 ஆகும். இவர்களில் பெண்கள் 858 பேரும் ஆண்கள் 887 பேரும் உள்ளனர்.
வோட்டேர்போர்ட் நகரியம்
மேற்கோள்கள்
பகுப்பு:கம்டென் மாவட்ட நகரங்கள்
சின்னக்கொல்லபட்டி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஊழிவெள்ளம்
310px|thumb|right|ஊழிவெள்ளம் ஆக்கம்:Gustave Doré ஊழிவெள்ளம் என்பது, புராணங்களில் உலகில் தீமைகள் பெருகும்போது மனிதனை அழித்து நீதி நிலைநாட்ட கடவுள் அல்லது கடவுள்களால் ஏவப்பட்ட பெரு வெள்ளப்பெருக்காகும். விவிலியத்தில் கூறப்பட்டுள்ள நோவாவின் பேழை மற்றும் இந்து சமயத்தில் கூறப்படும் மச்ச அவதாரம் என்பன பிரசித்தமான ஊழி வெள்ள புராணங்களாகும். உலகில் இருந்த இருக்கிற கலாச்சாரங்களில் பெரும்பான்மையானவற்றில் "பெரு வெள்ளம்" ஒன்றைப் பற்றிய கதைகள் காணப்படுகிறது.
சுமேரியர்
சுமேரியரின் வரலற்றின் படி, சார்ரூபாக் (இன்றைய தெற்கு ஈராக்கு)என்ற நகரிலிருந்து அரசாண்ட சியுசூத்ரா அரசன், என்கிற கடவுளால் மனித குலத்தை அழிக்க வரவிருக்கும் ஒரு பெரிய வெள்ளப் பெருக்கைப் பற்றி எச்சரிக்கப்பட்டார், என்கி ஒரு பெரிய கப்பலைச் செய்யக்  கட்டளையிட்டார். அதன் பின்னரான வரலாற்றுப் பதிவு காணமல் போய்விட்டது. வெள்ளத்துக்குப் பிறகு, சியுசூத்ரா, ஆகாய கடவுளுக்கும் என்லில்(தலைமை கடவுள்) கடவுளுக்கும் பலியிட்டார். சுமேரிய அரசர்களின் வம்ச வரலாறும் ஊழிவெள்ளம் பற்றிக் குறிப்பிடுகிறது.
தெற்கு ஈராக்கில் நடத்தப்பட்ட தொல்பொருள் ஆய்வுகளின் மூலம் சார்ரூபாக் பிரதேசத்தில் கி.மு. 2,750 அளவில் ஏற்பட்ட வெள்ளம் பற்றிய அதாரங்கள் கிடைத்துள்ளன.
இப்பூராணமானது, கி.மு. 17 நூற்றாண்டைச் சேர்ந்ததாகக் கருதப்படும், எத்ரூ ஆதியாகமத்தின் ஒரு பிரதியில் காணப்படுகிறது.
பபிலோனியா (கில்காமேசு வரலாறு)
left|thumbnail|"ஊழிவெள்ள பலகை" (11வது பலகை),[[அக்காத் மொழியிலுள்ள கில்காமேசு வரலாறு]] பாபிலோனிய வரலாறுகளில் ஒன்றான கில்காமேசு வரலாற்றில் கில்காமேசு (Gilgamesh) என்பவர் நிலைவாழ்வை பெறுவதற்காக "உட்னபிசிதிம்" (Utnapishtim) என்ற கடவுளை வழிபடும் போது கடவுள் உலகை ஒரு வெள்ளம்ம் மூலமாக அழிக்க போவதாக அறிவித்து அதிலிருந்து அவரும் அவரது குடும்பமும்,அவரது மந்தைகளும் தப்புவதற்காகப் பெரிய கப்பல் ஒன்றைச் செய்யச் சொன்னார். வெள்ளத்தின் பின்னர் கடவுள் கில்காமேசுக்கு நிலையான வாழ்வைக் கொடுத்தார்.
அக்காத் (அத்ரசிசு வரலாறு)
பபிலோனிய அத்ரசிசு வரலாறு (Atrahasis Epic) மனிதரின் சனத்தொகை மிக அதிகரித்தமையே ஊழிவெள்ளத்துக்கு காரணமாக கூறுகின்றது. இது கி.மு. 1700 இல் எழுதப்பட்டதாகும். மனிதன் படைக்கப்பட்டு 1200 வருடங்கள் சென்றப்பிறகு என்லில்(Enlil) கடவுள் அதிக மனித சனத்தொகையால் ஏற்படும் சத்தங்கள் காரணமாக தமது நித்திர களைவதால் இதற்கு தீர்வு காணும் பொருட்டு தேவர் சபையிடம் உதவி கேட்டார். அவர்கள் முதலில் வாதைகளையும், வறட்சியையும், பஞ்சத்தையும் ,உவர்நிலத்தையும் புவி மீது ஏவி சனத்தொகையை குறைக்க எத்தனித்தனர். இவை பலனற்று போகவே, தேவர்கள் ஊழிவெள்ளமொன்றை அனுப்ப முடிவு செய்தனர். இத்தீர்வை ஏற்காத என்கி (Enki)என்ற தேவன் அத்ரசிசுவிவை வெள்ளம் பற்றி எச்சரிக்கிறார். அவர் கப்பலொன்றை செய்வதற்கான அளவீடுகளையும் கொடுத்தார்.
மீண்டும் தேவர் இப்படியான ஊழி வெள்ளத்தை அனுப்பி உலகை அளிக்காதபடி, உலக சனத்தொகையை கட்டுப்படுத்தும் நோக்கில் என்கி தேவன் விவாகமாகத பெண்கள், மலடிகள், சிசுமரணம், கருக்கலைவு போன்றவற்றை உணடாகினார்.
எபிரேயர் (ஆதியாகமம்)
மேலதிக தகவல்களை காண நோவாவின் பேழை கட்டுரையை பார்க்க
ஆதியாகமம் ஆதியாகமத்தில் கூறப்பட்டுள்ளதன் படி, ஏதேன் தோட்டத்தைவிட்டு மனிட்தன் வெளியேற்றப்பட்டு சில தலைமுறைகள் கடந்த பின்பு மனிதன் பாவ வழிகளில் வீழ்ந்து கடவுளை விட்டு தூரப்போனாகள். கடவுள் உலகை அழிக்க எண்ணி வெள்ளமொன்றை அனுப்ப எண்ணினார். நோவா நீதிமானாக இருந்தபடியால் அவரையும் அவர் குடும்பத்தையும் வெள்ளத்திலிருந்து காப்பாற்ற முடிவு செய்தார்.கடவுள் பேழையொன்றை செய்யச்சொல்லி அதற்கான அளவீடுகளையும் கொடுத்தார். பின்பு அவர் குடும்பத்தையும், மேலதிகமாக தூய விலங்கள் மற்றும் பறவைகளில் ஆண் பெண்னாக 7 சோடிகளையும் தீட்டான விலங்குகளில் ஆண் பெண்ணாக ஒரு சோடியையும் பேழையுள் சேர்க்கச் சொன்னார். மேலும் விலங்குகளுக்கும் நோவாவின் குடும்பத்தாருக்கும் தேவையான உணவையும் பேழயுள் சேர்கச் சொன்னார். நோவாவின் 600வது அகவையில், உலகம் படைக்கப்பட்டு 1656 ஆவது ஆண்டில் கடவுள் வெள்ளத்தை அனுப்பினார்.
இதன் படி வெள்ளம் பின்வரும் வழிகளில் வந்தது: ஆதியாகம்ம முதல் அதிகாரத்தை கொண்டு ஆய்வாளகள் வெள்ளதுக்கு முன்னர் பெரிய அளவு நீர் வானத்தில் நீர்காணப்பட்டதாக ஊகிக்கின்றனர்."பின்பு தேவன் நீரின் மத்தியில் ஆகாயவிரிவு உண்டாகக்கடவது என்றும், அது நீரிலிருந்து நீரைப் பிரிக்கக்கடவது என்றும் சொன்னார்". வெள்ள நீர் 150 நாள் உலகை மூடி காணப்பட்டது.
கப்பல் அரராத் மலையில் தரைதட்டியது. நோவாவின் 601 அகவை முதல் மாதம் முதல் நாளில் வெள்ளம் முற்றாக வற்றிப் போயிருந்தது. இரண்டாவது மாதம் 27 ஆம் நாள் தரை காய்ந்து காணப்பட்டது. கடவுள் நோவாவைப் பேழையை விட்டு வெளியேறச் சொன்னார்.
பின்பு நோவா கடவுளுக்கு தகன பலியொன்றை கொடுத்தார். மேலும் இனி உலகை நீரால் அழிக்க மாட்டேன் எனக் கடவுள் நோவாவுடன் உடன்படிக்கை செய்தார். பின்பு கடவுள் விலங்குகள் மீது மனிதனுக்கு அதிகாரத்தைக் கொடுத்து அவற்றை உண்பதற்கு அதிகாரத்தைக் கொடுத்தார். தனது உடன்படிக்கையின் அடையாளமாக வானவில்லை முகிலின் மீது வைத்தார்.
மேற்கோள்கள்
பகுப்பு:தொன்மவியல்
கருமாடிக்குட்டன்
தலாய் லாமா 1965 இல் கருமாடிக்கு விஜயம் செய்துள்ளார். இடது|thumb| கருமாடிக்குட்டன் தூபி
குறிப்புகள்
பகுப்பு:கேரள வரலாறு பகுப்பு:புத்தர் சிலைகள்
ஆதன் அவினி
ஆதன் அவினி சங்ககால மன்னர்களில் ஒருவன். புலவர் ஓரம்போகியார் ஐங்குறுநூறு தொகுப்பில் உள்ள மருதத்திணை பாடல்களில் முதல் பத்திலுள்ள 10 பாடல்களையும் 'வாழி ஆதன் வாழி அவினி' என்று அரசவாழ்த்துப் பாடித் தொடங்குகிறார்.
இதில் ஆதன் என்பது தந்தையின் பெயர். அவினி என்பது மகன் பெயர்.
எழினி, வழுதி, ஓரி, காரி, நள்ளி முதலான பெயர்கள் இகர விகுதி பெற்று முடிந்துள்ளதைக் காணமுடிகிறது. அவற்றைப் போல அவினி என்னும் பெயரும் இகர இறுதி பெற்ற ஆண்பால் பெயர்.
மூச்சுக் காற்றில் உள்ளிழுக்கும் காற்று, வெளிவிடும் காற்று என்று இரண்டு வகை உண்டு. உள்ளிழுக்கும் காற்றிலுள்ள உயிர்வளி(பிராண வாயு) உடலில் ஊறிய சத்தை எரிக்க உதவுகிறது. உதவும் காற்று நமக்கு ஆகும் காற்று. ஆகும் காற்று ஆதல் காற்று. ஆதல் காற்றை ஆதன் என்பது தமிழ்.
வெளிவிடும் காற்று அவிந்த காற்று. எரிந்தது அவிந்தால் கரி. அதனால் வெளிவிடும் காற்றைக் கரி+அமில வாயு என்பர். தமிழ் அவிந்த காற்றை அவினி என்று குறிப்பிடுகிறது.
ஆதன், அவினி என்னும் பெயர்கள் இவ்வாறு தோன்றின. இவற்றை மக்களும் தமக்குப் பெயராக்கிக்கொண்டனர்.
இந்த அரசர்களைப் பற்றி வேறு செய்திகள் காணப்படவில்லை.
ஆதன் அழிசி, ஆதன் எழினி, ஆதனுங்கன், ஆதன் ஓரி ஆகிய சங்ககால அரசர்களின் பெயர்கள் இங்கு ஒப்புநோக்கத் தக்கவை.
பகுப்பு:சங்க காலச் சமூகம் பகுப்பு:சங்ககால அரசர்கள்
காட்டுப்புத்தூர் பிடாரி மதுரை காளியம்மன் கோயில்
வெளி இணைப்புகள்
பகுப்பு:திருச்சிராப்பள்ளி மாவட்டத்திலுள்ள அம்மன் கோயில்கள் பகுப்பு:காட்டுப்புத்தூர்
சுசா குமார்
சுசா குமார், இந்தியாவின், தமிழ்நாட்டைச் சேர்ந்த விளம்பரப்பெண் மற்றும் தமிழ் திரைப்படங்களில் நடித்து வரும் இளம் நடிகையாவார்.
16 செப்டம்பர் 1992 அன்று இந்தியாவின் சென்னையில் பிறந்த இவர், பள்ளிப்படிப்பை சென்னை எஸ்பிஓஏ மெட்ரிகுலேஷன் மற்றும் மேல்நிலைப் பள்ளியிலும், கல்லூரிப் பட்டப்படிப்பை சென்னையில் உள்ள எஸ்பிஓஏ ஜூனியர் கல்லூரியிலும் படித்து முடித்தார், பின்னர் நியூயார்க்கிற்குச் சென்று அங்குள்ள நியூயார்க் திரைப்பட அகாடமியில் திரைப்படத் தயாரிப்பில் பட்டம் பெற்றுள்ளார். அங்கிருந்து வந்து விளம்பரத்துறையில் மாடலிங் செய்து வந்த இவருக்கு 2013 ம் ஆண்டில் வுண்டர்பார் ஃபிலிம்ஸ் நிறுவன தயாரிப்பில் வெளியான எதிர் நீச்சல் (2013) படத்தில் திரைப்பட நடிகையாக முதன்முதலில் அறிமுகமானார், அந்த படத்தில்சிவகார்த்திகேயனின் முதல் காதலியாக ஒரு சிறிய வேடத்தில் நடித்துள்ளார். ஆனாலும் அந்த கதாபாத்திரத்தில் அவர் நடித்த  "நிஜமெல்லாம் மறந்து போச்சு" என்ற பாடலின் வழியே ரசிகர்கள் மற்றும் திரைத்துறையினரிடையே பரவலாக கவனத்தையும் பெற்றுள்ளார். இவர், தமிழக உச்ச நட்சத்திரங்களில் ஒருவரான நடிகர் அஜித் குமார் நடித்த இயக்குனர் சிவாவின் வீரம் (2014) என்ற படத்திலும் ஒரு சிறிய வேடத்தில் நடித்துள்ளார்.
அடுத்தடுத்த ஆண்டுகளில் வெள்ளிகிழமை 13ஆம் தேதி மற்றும் கண்ணீர் அஞ்சலி ஆகிய இரண்டு தமிழ் திகில் படங்களில் நடித்துள்ளார், இவ்விரண்டு படங்களும் அவரது முதல் இரண்டு திரைப்படங்களை விட சிறிய செலவு திட்டத்தினை கொண்டவையாகும்.
மேலும் பார்க்கவும்
தமிழ் மொழித் திரைப்படங்களின் பட்டியல்
மேற்கோள்கள்
பகுப்பு:1994 பிறப்புகள் பகுப்பு:சென்னை நடிகைகள் பகுப்பு:தமிழ்த் திரைப்பட நடிகைகள் பகுப்பு:வாழும் நபர்கள் பகுப்பு:தமிழ் நடிகைகள் பகுப்பு:இந்தியத் திரைப்பட நடிகைகள்
அன்னுக்குடி ஊராட்சி
அன்னுக்குடி ஊராட்சி (Annukudy Gram Panchayat), தமிழ்நாட்டின் திருவாரூர் மாவட்டத்தில் உள்ள வலங்கைமான் வட்டாரத்தில் அமைந்துள்ளது. இந்த ஊராட்சி, நன்னிலம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1465 ஆகும். இவர்களில் பெண்கள் 706 பேரும் ஆண்கள் 759 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திருச்சிராப்பள்ளி மாவட்ட சார் நிலை நீதிமன்றங்கள்
திருச்சிராப்பள்ளி மாவட்ட சார் நிலை நீதிமன்றங்கள் இந்தியாவின் மாநிலமான தமிழகத்தின் மாவட்டமான் திருச்சிராப்பள்ளியில் இயங்கும் சார் நிலை உள்நீதிமன்றங்களாகும். இவைகள் மதுரைக் கிளை அமர்வின் கீழ் இயங்கும் நீதிமன்றங்காளாகும். இந்நீதிமன்றங்கள் அம்மாவட்டத்தின் நகர மற்றும் கிராம நீதிமுறைமைகளை செயல்படுத்துகின்றன.
மேற்கோள்கள்
பகுப்பு:தமிழக நீதிமன்றங்கள் பகுப்பு:திருச்சிராப்பள்ளி மாவட்டம்
பாணந்துறை
பாணந்துறை (Panadura, පානදුර, பாணதுற) என்பது இலங்கையின் மேல் மாகாணத்தில் களுத்துறை மாவட்டத்தில் அமைந்துள்ள ஒரு நகரம் ஆகும். இது தலைநகர் கொழும்பின் தெற்கே 28 கிமீ தூரத்தில் உள்ளது. இது பாணந்துறை நகரசபையால் நிருவகிக்கப்படுகின்றது.
பொதுப் போக்குவரத்து
நகரின் கிழக்கே அமைந்துள்ள பாணந்துறை தொடருந்து நிலையம் கொழும்பு - மாத்தறை நகரின் தொடருந்து வழியை இணைக்கிறது.
பாணந்துறை நகரம் காலி வீதியில் அமைந்துள்ளதால், கொழும்பில் இருந்து காலி வீதி வழியாக பாணந்துறை வரை பேருந்து சேவைகள் உள்ளன. அத்துடன் காலி வரை செல்லும் பேருந்துகள் இங்கு நிறுத்தப்படுகின்றன.
பாணந்துறை வரை சேவையாற்றும் பேருந்து இலக்கங்கள்:
வெளி இணைப்புகள்
பகுப்பு:களுத்துறை மாவட்டத்தில் உள்ள ஊர்களும் நகரங்களும்
நாவலடியான் கோயில், மோகனூர்
நாவலடியான் கோவில் என்பது தமிழ்நாட்டில் நாமக்கல் மாவட்டத்தில் மோகனூரில் உள்ள கருப்புசாமி கோயிலாகும். நாவல் மரத்தின் அடியில் கருப்பு சாமி காட்சியளித்தால் நவலடியான் என்று பெயர் பெற்றார். இரு வெண்குதிரை வாகனங்கள் கோயிலின் முன்புறம் அமைந்துள்ளன.
கருப்பு சாமிக்கு பக்தர்கள் மனு கொடுக்கும் வழக்கமும் இக்கோயிலில் உள்ளது. இங்கிருக்கும் இறைவனின் பெயர் “கருப்பசுவாமி” அன்னையின் பெயர் “செல்லாண்டியம்மன்”. மோகனூர் என்பது வேத எழுத்துக்கள். கொங்கு வெள்ளாள கவுண்டர்களில் மணியன், கண்ணந்தை ஆகிய கூட்டத்தவர்களுக்கு குலதெய்வம் ஆகும். thumb|அருள்மிகு நாவலடியான் திருக்கோவில்
வரலாறு
முற்காலத்தில் இக்கோவில் இருந்த வழியாக வணிகர்கள் சென்று வந்து கொண்டிருந்தனர். அப்படி ஒருமுறை ஒரு வணிகர்கள் குழு இப்பகுதி வழியாக பயணித்த போது இருள் சூழ்ந்து விட்டதால் இங்குள்ள நாவல் மரத்தின் அடியில் தங்களுடன் கொண்டு வந்திருந்த ஒரு கல்லை வைத்துவிட்டு தூங்கிவிட்டனர்.
மறுநாள் காலையில் எழுந்த வணிகர்கள் அக்கல்லை எடுக்க முயன்ற போது அதை அங்கிருந்து எடுக்க முடியவில்லை. பல வாறு முயன்றும் அக்கல்லை நகர்த்த முடியாத போது அங்கிருந்த ஒரு பக்தரின் உடலில் இறங்கிய கருப்பசுவாமி, தான் இந்த இடத்திலேயே இருக்க விரும்புவதாகவும், அந்த கல் இருக்கும் பகுதியை சுற்றி ஒரு கோவிலை எழுப்புமாறு கூறியதாகவும், அதன்படியே அவரது பக்தர்கள் கோவிலை கட்டியதாகவும் தல புராணம் கூறுகிறது. நாவல் மரத்திற்கடியில் கோவில் கொண்டதால் “நாவலடியான்” என்ற பெயரும் இந்த இறைவனுக்கு உண்டு.
விளக்கம்
பட்டமரம் என்று அழைக்கப்படும் சுவாமிக்கு பின் ஒரு உலர் மரம் உள்ளது, (அதாவது மரம் வறண்டது என்று பொருள்). வடக்கில் படையெடுப்பதற்கு முன்னர் சேர மன்னர்  செங்குதுவன் இங்கு பூஜையை நடத்தினார். செல்லாண்டியம்மன் சன்னதி மிகவும் பிரபலமாக உள்ளது.
பிரார்த்தனை
பிறரால் ஏமாற்றப்பட்டவர்கள் தங்களுக்கு நியாயம் கிடைக்க இக்கோவில்பகுதியில் இருக்கம் “மூன்று வேல்களில் மூன்று எலுமிச்சை பழத்தை: சொருகி வழிபடுகின்றனர். தெரிந்தே பல தவறுகளையும், பாவங்களையும் செய்தவர்கள், கருப்பசுவாமி தங்களை மன்னித்தருள இதே வேண்டுதல் முறையை கடைபிடிக்கின்றனர். இந்த வேல்களுக்கு அருகில் இருக்கும் கருப்பசுவாமியின் குதிரை சிலை இவை எல்லாவற்றையும் பார்க்கும் இறைவனின் சாட்சியாக இருப்பதாக கூறப்படுகிறது. பக்தர்களால் மிக முக்கியமானதாக கருதப்படும் நாராயண பூஜை சத்திய பூஜை. இக்கோவிலில் உள்ள அரச மரத்திற்கு சிலர் செருப்பையும் காணிக்கையாக செலுத்துகின்றனர். மற்றும் தங்கள் வேண்டுதல்களை ஒரு வெள்ளை காகிதத்தில் எழுதி இங்கிருக்கும் நாவல் மரத்தில் கட்டிவைக்கின்றனர். தங்களின் காணிக்கையாக இக்கோவிலுக்கு சற்று தள்ளி இருக்கும் பகுதியில் ஆடு கோழி போன்றவற்றை பலியிட்டு, அவற்றை சமைத்து கருப்பசுவாமிக்கு படையல் வைக்கின்றனர்.
திருவிழாக்கள்
பங்குனி மாதத்தின் போது (மார்ச்-ஏப்ரல்) மாரியம்மன் திருவிழா 10 நாட்களுக்கு கொண்டாடப்படுகிறது. காளிம்மன் திருவிழா பின்னர் ஏப்ரல்-மே மாதத்தில் தொடர்ந்து, 8 நாட்கள் நீடிக்கிறது.
கோவில் அமைவிடம்
ஸ்ரீ நாவலடி கருப்பசுவாமி கோவில் நாமக்கல் மாவட்டத்தில், மோகனூர் என்ற ஊரில் அமைந்திருக்கிறது. இவ்வூருக்கு பேருந்து, ரயில் போக்குவரத்து வசதிகளும் இருக்கின்றன.
கோவில் நடை திறந்திருக்கும் நேரம்
வாரத்தின் எல்லா நாட்களிலும் காலை 4.00 மணி முதல் இரவு 10.00 மணி வரை.
வெளி இணைப்புகள்
பகுப்பு:நாமக்கல் மாவட்டத்திலுள்ள கிராமக் கோயில்கள்
விரான்
விரான் (விராஅன்) சங்ககால மன்னர்களில் ஒருவன். இவன் இரும்பை என்னும் ஊரைத் தலைநகராகக் கொண்டு அரசாண்டவன். இவன் தேர்வண் விரான் என்று போற்றப்படுகிறான். இதனால் இவன் தேர்க்கொடை நல்கிய வள்ளல் எனத் தெரிகிறது. - பரணர் -நற்றிணை 350
கைவண் விராஅன் இரும்பை அரசன் என்று இவனைப் புலவர் ஓரம்போகியார் குறிப்பிடுகிறார்.(ஐங்குறுநூறு 58). கைவண்மை என்னும் கைவளம் கொடைத்தன்மையைக் குறிக்கும்.
பகுப்பு:சங்க காலச் சமூகம் பகுப்பு:சங்ககால அரசர்கள்
1492
thumb|right|250px|கொலம்பஸ் அமெரிக்காவை அடைந்தார். 1492 (MCDXCII) பழைய ஜூலியன் நாட்காட்டியில் ஒரு ஞாயிற்றுக்கிழமையில் ஆரம்பமான ஒரு நெட்டாண்டு ஆகும்.
1492 நாற்காட்டி
*